Diari Oficial de la Generalitat Valenciana


Sumari del DOGV 6369, del 05-10-2010 (2010/10323)

Informació pública de la modificació puntual de les normes urbanístiques del Pla General de Godelleta, articles 60 i 64. Referència expedient 94/2010.
------------------------------------------------------------------------------------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10903


Data del document
:   27-09-2010

Organisme emissor
:   Ajuntament de Godelleta

Tipus de document
:   Anunci

Descriptors 

:   * Godelleta
    * pla d'urbanisme
    * administració local

Informació pública de la modificació puntual de les normes urbanístiques del Pla General de Godelleta, articles 60 i 64. Referència expedient 94/2010. [2010/10599]  
El Ple de l'Ajuntament en sessió de 23 de setembre de 2010, va aprovar definitivament la modificació de les normes urbanístiques relatives al règim de parcel·la mínima del sòl urbà residencial de segona residència i nuclis dispersos, articles 60 i 64 de les normes urbanístiques del Pla General d'Ordenació Urbana de Godelleta aprovat definitivament per la CTU el 29 de març de 1988, i es concreta la modificació en els termes següents:   
Capítol V. Normes per al sòl urbà residencial de segona residència del Pla General d'Ordenació Urbana de Godelleta,   
«Article 60. Condicions d'edificabilitat  
Tipologia: habitatge unifamiliar aïllat o aparellat.  
Parcel·la mínima: 800 m². Respectant la superfície de parcel·la mínima dels plans parcials de Calicanto A i Calicanto B i la modificació puntual de Cumbres de Calicanto la parcel·la mínima del qual és de 500m².   
No obstant això, també es considerarà parcel·la mínima edificable, la d'aquella finca registral, la superfície de la qual siga inferior a la parcel·la mínima indicada i que puga contindre en el seu interior un rectangle de 5m x 10m que respecte aquest règim de distàncies.  
Aquest règim sols s'aplicarà a aquelles finques registrals que, en la data d'aprovació de la modificació puntual, pogueren complir aquestes condicions. Qualsevol parcel·la que posseïsca una superfície igual o superior a la parcel·la mínima segons el planejament vigent no podrà ser segregada per sota d'aquesta. (?)»  
   
Capítol VI. Normes per a sòl urbà residencial de nuclis dispersos del Pla General d'Ordenació Urbana de Godelleta,   
«Article 64. Condicions d'edificabilitat  
Parcel·la mínima: 600 m². No obstant això, també es considerarà parcel·la mínima edificable, la d'aquella finca registral, la superfície de la qual siga inferior a la parcel·la mínima indicada i que puga contindre en el seu interior un rectangle de 5m x 10m que respecte aquest règim de distàncies.  
Aquest règim sols s'aplicarà a aquelles finques registrals que, en la la data d'aprovació de la modificació puntual, pogueren complir aquestes condicions. Qualsevol parcel·la que posseïsca una superfície igual o superior a la parcel·la mínima segons el planejament vigent no podrà ser segregada per sota d'aquesta. (?)»  
Contra aquest acord, que posa fi a la via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquest (art. 46 de la Llei 29/1998, de 13 de juliol, reguladora de la Jurisdicció Contenciosa Administrativa), o qualsevol altre que s'estime oportú.  
La qual cosa es fa pública de conformitat amb el que estableix l'article 104 de la Llei 16/2005, de 30 de desembre Urbanística Valenciana.  
Godelleta, 27 de setembre de 2010.- L'alcalde president: Salvador Enrique Marín Clemente.